KEMIN KIHLAKUNNANVIRASTON
SYYTTÄJÄOSASTO
Valtakatu 28
94100  KEMI			6.9.2005
Puh. (016) 294 345
Fax. (016) 253 113

Oikeusministeriö

PL 25

00023  VALTIONEUVOSTO

LAUSUNTO SYYTTÄJÄLAITOKSEN RAKENNE- JA 
RESURSSITYÖRYHMÄN LOPPUMIETINNÖSTÄ

Lausunnon antaja	Kemin kihlakunnanviraston syyttäjäosasto

		Lausunto annetaan rajoitetusti seuraavista tärkeimmiksi todetuista kohdista.

	A. Toimintaympäristön muutokset (työryhmän lausunnon kohdat 4.4 ja 4.5)
		
		Kirjallisen rikosprosessin käyttöönotto on kannatettavaa. Hallituksen esitys 	
		(HE 271/2004 vp) on kuitenkin katsottava eräänlaiseksi suunnanmuutok-			seksi verrattuna niihin perusteisiin minkä vuoksi oikeudenkäynnistä 			rikosasioissa annettu laki aikanaan säädettiin. Taustalla lienee tarkoitus 			säästää kustannuksia. Toivottavaa siis olisi, että kirjallinen prosessi tulisi 			mahdollisimman nopeasti toteutetuksi ja käytännössä laajasti 				sovellettavaksi.

		Samoin ehdotus esitutkinnan rajoittamisen laajentamiseksi saattaisi olla 			yksi keino vähentää syyttäjän työmäärää. Toisaalta rajoittamista koskevat 			säännökset tulisi harkita siten, ettei rajoittamispäätökset aiheuttaisi syyttä-			jälle lisätöitä mm. asianomistajien kanteluiden suhteen. Kustannussuhde 			tutkittavaan rikokseen ei liene kaikkien osalta ole aina ymmärrettävissä ja 			hyväksyttävissä.

		Paikallisen syyttäjäntoimen rakenneuudistuksen osalta työryhmän ehdot-			tama 18 syyttäjänviraston perustaminen on parempi ratkaisu kuin suppe-			ampi 30 viraston järjestelmä. Hallintotoimen keskittäminen edesauttaa 			varsinaiseen syyttäjätoimintaan paneutumista. Lapin yhteistoiminta-alueel-			la pitkät välimatkat huomioiden haavoittuvuuden väheneminen ja työmää-			rän tasaaminen saattaa kuitenkin käytännössä jäädän enemmälti 				toteutumatta.

	B. Henkilöstömäärä ja rakenne (työryhmän lausunnon kohta 5)

		Kemin syyttäjäosaston osalta voidaan todeta, että toisen vakinaisen syyttä-			jänviran haltija on osa-aikaeläkkeellä, joten nykyhetkeen saakka on ollut 			mahdollista palkata määräaikainen syyttäjä lisätyövoimaksi. Valitettavasti 			käyttöömme ei ole kuitenkaan osoitettu määrärahaa ko. tarkoitukseen 			loppuvuodeksi 2005. Tämä seikka on aiheuttanut sen, ettei määräaikaiselle 			syyttäjälle ole voitu jakaa rikosasioita keväästä lähtien. 

		Osastomme ei tule toimeen 1,6 syyttäjällä.
		Työryhmän lausunnon liitteessä nro 8 oleva tilanne syyttäjien ja syyttäjäsih-			teereiden lukumäärästä ja suhteesta sekä tarpeesta olisi tyydyttävä tilanne 			syyttäjätoimen asianmukaiseen hoitamiseen osastomme osalta. Toisin 			sanoen pitkään olleen määräaikaisen syyttäjän virka tulisi vakinaistaa. 			Tämä olisi hyvä edellytys myös ns. lähialueyhteistyöhön Tornion syyttäjä-			osaston kanssa.

	C. Muuta

		Muilta osin työryhmän lausunnossa esitetyt seikat ovat hyväksyttävissä, 			eivätkä anna aihetta enempiin kannanottoihin.

		Johtava kihlakunnansyyttäjä 	Matti Torvela